Diari Oficial de la Generalitat Valenciana


Sumari del DOGV 5402, del 05-12-2006 (2006/13303)

RESOLUCIÓ de 16 de novembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.500, m² de superfície, situada a Castelló de la Plana (Castelló), partida Censal, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5402

Data del DOGV
:   05-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13703


Data del document
:   16-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * cultura regional
    * transmissió de la propietat
    * propietat immobiliària

RESOLUCIÓ de 16 de novembre del 2006, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.500, m² de superfície, situada a Castelló de la Plana (Castelló), partida Censal, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut. [2006/13274]  
L'Ajuntament de Castelló de la Plana, en sessió ordinària realitzada per la Junta de Govern Local el dia 18 d'abril del 2006, va acordar la cessió gratuïta a la Generalitat de la parcel·la de la seua propietat, de 3.500 m² de superfície, situada en la partida Censal, de la dita població. Tal com consta en l'acord esmentat, l'immoble té caràcter de bé de domini públic i la cessió es realitza amb la finalitat de destinar la parcel·la a la construcció d'un centre de salut.  
A proposta de la Conselleria de Sanitat, es van iniciar els tràmits legals oportuns per a l'acceptació de la parcel·la.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, que regula la mutació demanial externa i la disposició addicional onzena de la llei esmentada.  
En aplicació del que disposen els articles esmentats, així com el 44 i 27.2 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Castelló de la Plana de la parcel·la de 3.500 m² de superfície, situada en la partida Censal, de la dita població, que confronta: nord porció de vial per a ampliació del carrer Carcaixent; sud i est, resta de finca matriu i oest carrer Ferran El Catòlic.  
La dita finca haurà de segregar-se de la finca resultant d'agrupar les finques registrals números 57070, inscrita en el Registre de la Propietat de Castelló 2, secció Castelló Sud, al tom 964, llibre 964, foli 34, (l'historial del qual és continuació del que es troba inscrit amb el número 16023), i 32299, inscrita en el Registre de la Propietat de Castelló 2, secció Castelló Sud, tom 334, foli 3, segons l'Acord de la Junta de Govern Local d'Ajuntament de Castelló de 18 d'abril del 2006..  
Referència cadastral: part de les referències 20534X070320576568HT i 17971H301819096153JO.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Castelló de la Plana, s'efectua amb la condició de destinar la parcel·la a la construcció d'un centre de salut, i queda subjecta al que disposa l'article 37 de la Llei 14/2003, de Patrimoni de la Generalitat, i, en conseqüència, la Generalitat mantindrà la titularitat de la parcel·la de 3.500 m² de superfície, mentre continue afectada al servici públic indicat que motiva la mutació i per tant conserve el seu caràcter demanial.  
Si l'immoble no és destinat al servici públic que motiva la cessió o deixa de destinar-se posteriorment, revertirà a l'ajuntament com a administració transmetent, integrant-se en el seu patrimoni amb totes les seues pertinences i accessions.  
En cas de reversió la Generalitat no tindrà dret a cap tipus d'indemnització per les obres o edificacions construïdes sobre la parcel·la que siguen objecte de la dita reversió.  
L'ajuntament cedent assumix el compromís d'executar la urbanització de l'entorn de la parcel·la, i en concret de la parcel·la de 454 m² de superfície destinada a vial situada en el costat nord d'esta i disposar els servicis urbans necessaris a peu de la parcel·la per a permetre la seua connexió al centre de salut; no hi ha cap servitud que discórrega sobre la dita parcel·la.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 16 de novembre de 2006.. El conseller d'Economia, Hisenda i Ocupació: Gerardo Camps Devesa.